અત્રે નોંધનીય છે કે લોકસભાની ચૂંટણીમાં ઉત્તર પ્રદેશમાં પ્રભારી તરીકે શાનદાર કામ કરનાર અમિત શાહને પાર્ટીના અધ્યક્ષ બનાવવામાં આવ્યા હતા. ત્યાર બાદ અમિત શાહની અધ્યક્ષતામાં મહારાષ્ટ્ર અને હરિયાણામાં હાલમાં થયેલા વિધાનસભાની ચૂંટણીમાં પણ ભાજપે શાનદાર પ્રદર્શન કર્યું છે. અમિત શાહનું કહેવું છે કે હરિયાણામાં અને મહારાષ્ટ્રની તર્જ પર અન્ય રાજ્યોની ચૂંટણીઓમાં પણ કોંગ્રેસ મુક્ત ભારત અભિયાન ચલાવશે.